Aktar minn kwart tar-Renju Unit b'miżuri aktar stretti
Il-ħajja ta' aktar minn kwart tan-nies fir-Renju Unit mistennija tkun affettwata minn restrizzjonijiet ġodda li qed jidħlu fis-seħħ f'dawn il-ġranet. Mil-lum residenti ta' Leeds, Wigan Stockport u Blackpool mhux se jitħallew iżuru lil xulxin fid-djar. Dan qed isir fid-dawl ta' żieda fir-rata ta' infezzjoonijiet ġodda fir-Renju Unit fejn ir-rata ta' infezzjonijiet minn persuna għal oħra saħansitra qabżet il-1.5. Fuq livell nazzjonali qed tapplika wkoll ir-regola ta' gruppi ta' sitt persuni waqt li l-ħwienet tax-xorb u r-ristoranti qed jagħlqu fl-għaxra ta' filgħaxija. F'partijiet kbar fit-tramuntana tal-Ingilterra, qed japplikaw miżuri addizzjonali minħabba r-rata aktar għolja ta' każi ġodda fosthom il-Gvern qed jappella biex ma jsir kuntatt soċjali ma persuni li ma jgħixux fl-istess dar.